b'\n_START_ARTICLE_\nMala Bosna\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 46\xc2\xb003\' sjeverne zemljopisne \xc5\xa1irine i 19\xc2\xb034\' isto\xc4\x8dne zemljopisne du\xc5\xbeine.\n_START_SECTION_\nUpravna organizacija\n_START_PARAGRAPH_\nNalazi se u sjevernoba\xc4\x8dkom okrugu, u op\xc4\x87ini Subotica.\n_START_SECTION_\nPovijest\n_START_PARAGRAPH_\nPrije 1945. se zvao Hrvatski Majur  (negdje ga se navodi i malim slovom, Hrvatski majur).\n_START_SECTION_\nHrvati u Maloj Bosni\n_START_PARAGRAPH_\nMala Bosna danas (po stanju od 15. prosinca 2002.) daje 5 elektora u Hrvatsko nacionalno vije\xc4\x87e Republike Srbije._NEWLINE_U Maloj Bosni djeluje Hrvatska udruga kulture "Laj\xc4\x8do Budanovi\xc4\x87".\n_START_SECTION_\nKultura\n_START_PARAGRAPH_\nMala Bosna je mjesto odr\xc5\xbeavanja dijela programa \xc5\xbeetvene manifestacije bunjeva\xc4\x8dkih Hrvata, Du\xc5\xbeijance ._NEWLINE_Od 2002. se u Maloj Bosni odr\xc5\xbeava folklorna manifestacija Mladost ple\xc5\xa1e u organizaciji Hrvatske udruge kulture "Laj\xc4\x8do Budanovi\xc4\x87".\n_START_SECTION_\nGospodarstvo\n_START_PARAGRAPH_\nVa\xc5\xbeni \xc4\x8dimbenik gospodarskog \xc5\xbeivota bio je suboti\xc4\x8dki Agrokombinat, koji je u Maloj Bosni imao farmu svinja.\n_START_SECTION_\n\xc5\xa0port\n_START_PARAGRAPH_\nOd 1958. godine do 2015. u Maloj Bosni pet puta pokrenut je nogometni klub i isto toliko puta bio uga\xc5\xa1en. 2015. osnovan je novi nogometni klub, OFK Mala Bosna 2015.'